CELEX: 32020D1494
Language: fi
Date: 2020-10-12 00:00:00
Title: Neuvoston päätös (EU) 2020/1494, annettu 12 päivänä lokakuuta 2020, TIR-carnet’isiin merkittyjen tavaroiden kansainvälistä kuljetusta koskevalla tulliyleissopimuksella (TIR-yleissopimus) perustetussa hallinnollisessa komiteassa Euroopan unionin puolesta otettavasta kannasta tiettyihin kyseisen yleissopimuksen muutoksiin

16.10.2020   
               
               
                  FI
               
               
                  Euroopan unionin virallinen lehti
               
               
                  L 343/18
               
            
         NEUVOSTON PÄÄTÖS (EU) 2020/1494,
         annettu 12 päivänä lokakuuta 2020,
         TIR-carnet’isiin merkittyjen tavaroiden kansainvälistä kuljetusta koskevalla tulliyleissopimuksella (TIR-yleissopimus) perustetussa hallinnollisessa komiteassa Euroopan unionin puolesta otettavasta kannasta tiettyihin kyseisen yleissopimuksen muutoksiin
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     TIR-carnet’isiin merkittyjen tavaroiden kansainvälistä kuljetusta koskeva 14 päivänä marraskuuta 1975 tehty tulliyleissopimus, jäljempänä ’TIR-yleissopimus’, hyväksyttiin Euroopan talousyhteisön puolesta neuvoston asetuksella (ETY) N:o 2112/78 (1), ja se tuli voimaan yhteisössä 20 päivänä kesäkuuta 1983 (2).
                  
               
                     (2)
                  
                  
                     TIR-yleissopimuksen konsolidoitu toisinto julkaistiin neuvoston päätöksellä 2009/477/EY (3). Kyseisen päätöksen 1 artiklan toisen kohdan mukaisesti komissio julkaisee TIR-yleissopimukseen tulevaisuudessa tehtävät muutokset ja ilmoittaa niiden voimaantulopäivän Euroopan unionin virallisessa lehdessä.
                  
               
                     (3)
                  
                  
                     TIR-yleissopimuksella perustettu hallinnollinen komitea, jäljempänä ’hallinnollinen komitea’, voi muuttaa TIR-yleissopimusta TIR-yleissopimuksen 59 ja 60 artiklan mukaisesti.
                  
               
                     (4)
                  
                  
                     Hallinnollisen komitean on määrä hyväksyä 15 päivänä lokakuuta 2020 pidettävässä 73. istunnossaan tai jossakin sitä seuraavista istunnoista tiettyjä muutoksia TIR-yleissopimukseen.
                  
               
                     (5)
                  
                  
                     On aiheellista määrittää kanta, joka otetaan unionin puolesta hallinnollisessa komiteassa TIR-yleissopimuksen muutoksiin, koska kyseiset muutokset tulevat sitomaan unionia.
                  
               
                     (6)
                  
                  
                     TIR-järjestelmän nykyaikaistamisen vauhdittamiseksi on tarpeen velvoittaa toimivaltaiset viranomaiset siirtämään TIR-carnet’n haltijoiden lupia ja tällaisten lupien peruutuksia koskevat tiedot hallinnollisen komitean perustamalle TIR:n toimeenpanevalle neuvostolle sähköisesti ja luomaan luotettava kansainvälinen verkkotietokanta TIR-kuljetuksia hyväksyvistä tullitoimipaikoista muuttamalla TIR-yleissopimuksen 38 artiklaa ja TIR-yleissopimuksen liitettä 9 sekä laatimalla uusi TIR-yleissopimuksen 45 artiklaa koskeva selittävä huomautus.
                  
               
                     (7)
                  
                  
                     Jotta TIR-yleissopimuksesta tehtäisiin houkuttelevampi sekä talouden toimijoille että tulliviranomaisille, on tarpeen antaa sopimuspuolien myöntää asianmukaisesti valtuutetuille henkilöille suurempia helpotuksia TIR-yleissopimuksen soveltamiseen laatimalla uusi TIR-yleissopimuksen 49 artiklaa koskeva selittävä huomautus.
                  
               
                     (8)
                  
                  
                     TIR-yleissopimuksen selventämiseksi on tarpeen tarkentaa etukäteen määrätyn reitin käyttöä tulliliittojen sisällä muuttamalla TIR-yleissopimuksen 20 artiklaa sekä korottaa suositeltua enimmäismäärää, joka voidaan vaatia takaajayhdistyksiltä tupakka- ja alkoholikuljetusten TIR-carnet’iden osalta, muuttamalla TIR-yleissopimuksen 8 artiklaa koskevaa selittävää huomautusta.
                  
               
                     (9)
                  
                  
                     Unionin kannan hallinnollisessa komiteassa olisi sen vuoksi perustuttava TIR-yleissopimuksen muutosluonnoksiin.
                  
               
                     (10)
                  
                  
                     Komission olisi esitettävä unionin kanta.
                  
               
                     (11)
                  
                  
                     Unionin jäsenvaltioiden olisi esitettävä unionin kanta hallinnollisessa komiteassa käytävässä virallisessa äänestyksessä toimien yhdessä unionin etujen mukaisesti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            TIR-carnet’isiin merkittyjen tavaroiden kansainvälistä kuljetusta koskevalla 14 päivänä marraskuuta 1975 tehdyllä tulliyleissopimuksella, jäljempänä ’TIR-yleissopimus’, perustetun hallinnollisen komitean 73. istunnossa tai jossakin sitä seuraavista istunnoista unionin puolesta otettava kanta perustuu TIR-yleissopimuksen muutosluonnoksiin (4).
         
         
            2 artikla
            
               1.   Komissio esittää 1 artiklassa tarkoitetun kannan.
            
            
               2.   Unionin jäsenvaltiot esittävät unionin kannan hallinnollisessa komiteassa käytävässä virallisessa äänestyksessä toimien yhdessä unionin etujen mukaisesti.
            
         
         
            3 artikla
            Unionin edustajat voivat sopia vähäisistä teknisistä muutoksista 1 artiklassa tarkoitettuun kantaan ilman uutta neuvoston päätöstä.
         
         
            4 artikla
            Tämä päätös tulee voimaan päivänä, jona se hyväksytään.
         
         
            Tehty Luxemburgissa 12 päivänä lokakuuta 2020.
            
               
                  Neuvoston puolesta
               
               
                  Puhemies
               
               J. BORRELL FONTELLES
            
         
         
            (1)  Neuvoston asetus (ETY) N:o 2112/78, annettu 25 päivänä heinäkuuta 1978, TIR-carnet’isiin merkittyjen tavaroiden kansainvälistä kuljetusta koskevan Genevessä 14 päivänä marraskuuta 1975 tehdyn tulliyleissopimuksen tekemisestä (EYVL L 252, 14.9.1978, s. 1).
         
            (2)  EYVL L 31, 2.2.1983, s. 13.
         
            (3)  Neuvoston päätös 2009/477/EY, tehty 28 päivänä toukokuuta 2009, TIR-carnet’isiin merkittyjen tavaroiden kansainvälistä kuljetusta koskevan 14 päivänä marraskuuta 1975 tehdyn tulliyleissopimuksen, jota on myöhemmin muutettu, tekstin julkaisemisesta konsolidoituna (EUVL L 165, 26.6.2009, s. 1).
         
            (4)  Ks. asiakirja ST 10759/2020 osoitteessa http://register.consilium.europa.eu